San Karlosas (Venesuela)
San Karlosas (isp. San Carlos) – miestas šiaurinėje Venesueloje, prie Tirgvos upės. Kochedeso valstijos sostinė. Pro miestą eina Valensijos–San Kristobalio plentas, yra oro uostas. Žemės ūkio regiono prekybinis centras (kava, bulvės, ryžiai, sorgai, galvijai ir kt.). Veikia kelių universitetų filialai. Yra katedra, kelios bažnyčios, barokiniai XVIII a. La Blankeros rūmai.